وزیرِ اعظم عمران خان سمیت کس سیاسی رہنما نے 2019 میں کتنا ٹیکس دیا؟
ٹیکس ڈائریکٹری کے مطابق پاکستان کے وزیرِاعظم عمران خان نے اپنی سالانہ آمدن چار کروڑ 45 لاکھ روپے پر 98 لاکھ 54 ہزار 959 روپے ٹیکس ادا کیا۔ 
اسلام آباد — اراکین پارلیمنٹ کی اس ٹیکس ڈائریکٹری کے مطابق 80 سینیٹرز اور 312 قومی اسمبلی کے اراکین نے 2019 میں اپنے ٹیکس گوشوارے جمع کرائے۔ سال 2019 میں پاکستان تحریک انصاف (پی ٹی آئی) کے نجیب ہارون نے سب سے زیادہ ٹیکس ادا کیا۔ انہوں نے اپنی مجموعی آمدن پر 14 کروڑ سات لاکھ 49 ہزار روپے ٹیکس دیا۔ ٹیکس ڈائریکٹری کے مطابق پاکستان کے وزیرِ اعظم عمران خان نے اپنی سالانہ آمدن چار کروڑ 45 لاکھ روپے پر 98 لاکھ 54 ہزار 959 روپے ٹیکس ادا کیا۔ عمران خان کی جانب سے ادا کیے گئے ٹیکس میں گزشتہ برسوں کے مقابلے میں غیر معمولی اضافہ ہوا ہے۔ سال 2018 میں عمران خان نے دو لاکھ 82 ہزار اور سال 2017 میں ایک لاکھ 30 ہزار روپے ٹیکس دیا تھا۔ پاکستان کے سابق صدر آصف علی زرداری کی سال 2019 میں مجموعی آمدن 28 کروڑ روپے سے زائد رہی۔ انہوں نے اس آمدن پر 22 لاکھ 18 ہزار 229 روپے ٹیکس دیا۔ آصف علی زرداری نے 2018 میں 28 لاکھ 91 ہزار 445 روپے ٹیکس جمع کرایا تھا۔ ٹیکس ڈائریکٹری کے مطابق پاکستان پیپلز پارٹی کے چیئرمین بلاول بھٹو زرداری کی 2019 میں مجموعی آمدن تین کروڑ 80 لاکھ روپے تھی جس پر انہوں نے پانچ لاکھ 35 ہزار 245 روپے ٹیکس ادا کیا۔ ایوان بالا یعنی سینیٹ میں سینیٹر طلحہ محمود نے سب سے زیادہ تین کروڑ 22 لاکھ 80 ہزار روپے کا ٹیکس ادا کیا جب کہ سب سے کم ٹیکس ادا کرنے والی سینیٹر خالدہ عطیب ہیں جنہوں نے صرف 315 روپے ٹیکس دیا۔ مذکورہ سینیٹر کا تعلق متحدہ قومی موومنٹ سے ہے۔ سینیٹ کے چیئرمین صادق سنجرانی نے 2019 ٹیکس ڈائریکٹری کے مطابق 13 لاکھ 99 ہزار 327 اور ڈپٹی چیئرمین سینیٹ مرزا محمد آفریدی نے 40 ہزار 913 روپے ٹیکس ادا کیا۔ قومی اسمبلی کے اسپیکر اسد قیصر نے پانچ لاکھ 55 ہزار 794 روپے جب کہ ڈپٹی اسپیکر قاسم سوری نے ایک لاکھ 49 ہزار روپے ٹیکس ادا کیا۔ وزیرِ اعظم عمران خان کی وفاقی کابینہ کے اراکین میں سب سے زیادہ ٹیکس ادا کرنے والوں میں وزیرِ خزانہ شوکت ترین تھے۔ انہوں نے سال 2019 میں دو کروڑ 66 لاکھ روپے ٹیکس جمع کرایا۔ اسی طرح وزیرِ خارجہ شاہ محمود قریشی نے اپنی 83 لاکھ روپے سالانہ آمدن پر آٹھ لاکھ 51 ہزار روپے ٹیکس ادا کیا۔ وفاقی وزیر ترقی و منصوبہ بندی اسد عمر نے سال 2019 میں اپنی تین کروڑ روپے کی آمدن پر 42 لاکھ 72 ہزار روپے ٹیکس دیا۔ وفاقی کابینہ کے دیگر اراکین میں وفاقی وزیر مونس الٰہی نے 65 لاکھ 34 ہزار، سید فخر امام نے 55 لاکھ، وزیرِ قانون فروغ نسیم نے 42 لاکھ 85 ہزار اور وفاقی وزیر سائنس و ٹیکنالوجی شبلی فراز نے آٹھ لاکھ 85 ہزار روپے ٹیکس ادا کیا۔ اس کے علاوہ وفاقی وزیر صنعت و پیداوار مخدوم خسرو بختیار نے ایک لاکھ 58 ہزار روپے، وفاقی وزیر انفارمیشن ٹیکنالوجی امین الحق نے ایک لاکھ 57 ہزار، وزیرِ تعلیم شفقت محمود نے ایک لاکھ 35 ہزار روپے ٹیکس ادا کیا۔ اسی طرح وفاقی وزرا ڈاکٹر فہمیدہ مرزا نے 98 ہزار روپے، مراد سعید نے 86 ہزار روپے، علی امین گنڈا پور نے 67 ہزار روپے، نورالحق قادری نے 62 ہزار روپے، صاحبزادہ محبوب سلطان نے 67 ہزار روپے ٹیکس جمع کرایا۔ ایف بی آر ٹیکس ڈائریکٹری کے مطابق وزیراعلیٰ پنجاب عثمان بزدار نے صرف دو ہزار روپے ٹیکس ادا کیا۔ عثمان بزدار کے اثاثوں کی سامنے آنے والی تفصیلات کے مطابق ان کی مجموعی آمدنی نو لاکھ 38 ہزار 858 روپے ہے جب کہ زرعی آمدن 80 ہزار روپے ہے۔ صوبۂ سندھ کے وزیرِ اعلیٰ مراد علی شاہ نے 2019 کی ایک کروڑ 17 لاکھ 30 ہزار 326 روپے آمدن پر 19 لاکھ 21 ہزار 914 روپے ٹیکس ادا کیا۔ خیبرپختونخوا کے وزیرِاعلیٰ محمود خان نے اپنی 25 لاکھ آٹھ ہزار 386 روپے کی آمدن پر 66 ہزار 285 روپے کا ٹیکس جمع کرایا۔ اسی طرح وزیرِاعلیٰ بلوچستان عبدالقدوس بزنجو نے اپنی مجموعی آمدن 78 لاکھ 58 ہزار 885 روپے پر 10 لاکھ 61 ہزار 777 روپے ٹیکس ادا کیا۔ ادھر پیر کو ان کے بقول انہوں نے مزید کہا کہ شوکت ترین کے مطابق حکومت ٹیکس نظام کو آسان بنا رہی ہے۔ وفاق اور صوبوں کے درمیان ٹیکس حصول کے سلسلے میں ہم آہنگی لائی جا رہی ہے تاکہ کاروباری طبقے کو دوہرے ٹیکس سے نجات مل سکے۔ انہوں نے کہا کہ پاکستان میں ٹیکس دہندگان کی تعداد 20 لاکھ ہے جو کم از کم ایک کروڑ 80 لاکھ ہونی چاہیے۔ اس سلسلے میں نئے افراد کو ٹیکس کے دھارے میں لانے کے لیے ایف بی آر نادرا کے ساتھ مل کر کام کر رہا ہے۔ انہوں نے بتایا کہ اس سلسلے میں ایک کروڑ 20 لاکھ افراد کا ڈیٹا تیار کیا گیا ہے جنہیں ٹیکس نیٹ میں شامل کیا جائے گا۔ شوکت ترین کا کہنا تھا کہ ​